নীলফামারী প্রতিনিধি (বাংলা ২৪ বিডি নিউজ): নীলফামারীর ডিমলায় বুধবার বিকেলে টেপাখড়িবাড়ী ইউনিয়ন পরিষদ মাঠে বন্যায় ক্ষতিগ্রস্থ পরিবারের মাঝে নগদ টাকা বিতরণ করা হয়। দুর্যোগ ব্যবস্থাপনা ও ত্রান মন্ত্রানালয়ের উদ্দ্যেগে ৭৫০টি পরিবারকে নগদ ৩ হাজার করে ২২লক্ষ ৫০ হাজার টাকা বিতরন করা হয়। তিস্তায় বন্যায় ক্ষতিগ্রস্থ টেপাখড়িবাড়ী ইউনিয়নের ৬শ ও ঝুনাগাছচাপানি ইউনিয়নের ১৫০ জনকে নগদ টাকা বিতরন করেন নীলফামারী-১ আসনের সংসদ সদস্য মুক্তিযোদ্ধা আফতাব উদ্দিন সরকার। টেপাখড়িবাড়ী ইউপি চেয়ারম্যান রবিউল ইসলাম শাহীনের সভাপতিত্বে এ সময় বক্তব্য রাখেন, উপজেলা পরিষদ চেয়ারম্যান তবিবুল ইসলাম, উপজেলা নির্বাহী কর্মকর্তা রেজাউল করিম, সহকারী কমিশনার (ভুমি) মিল্টন চন্দ্র রায়, প্রকল্প বাস্তবায়ন কর্মকর্তা নায়েমা তাবাচ্ছুম শাহ, ভারপ্রাপ্ত খাদ্য কর্মকর্তা তফিউজ্জামান জুয়েল, ঝুনাগাছচাপানী ইউপি চেয়ারম্যান আমিনুর রহমান প্রমুখ।